### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 16. august 2023 har vedtaget Magistratens foranstående indstilling af 19. juni 2023.

###

Forslaget omfatter en renovering og ombygning af 58 plejehjemsboliger til 38 2-rums boliger. De 58 nuværende boliger er primært små utidssvarende 1-rums boliger.

### Resume

I boligplan 2016 blev det besluttet at de 58 plejehjemspladser på plejehjemmet [adresse] og de tilknyttede 28 beskyttede boliger skulle ombygges til 30 to-rums plejeboliger, 20 ældreboliger og 18 ungdomsboliger. I løbet af planlægningsfasen har der vist sig et behov for at justere projektindholdet.

Sundhed og Omsorg har derfor udarbejdet et nyt forslag til udvikling og omdannelse af ejendommen. Fase 1 i projektet omfatter en renovering og sammenlægning af de nuværende 48 små 1-rums plejehjemspladser til 28 tidssvarende 2-rums almene plejeboliger. Derudover indeholder projektet en omdannelse af de 10 store plejehjemspladser mod [adresse] til kommunale almene plejeboliger.

Sundhed og Omsorg foreslår at evt. udvikling af de beskyttede boliger på adressen [adresse] skubbes til en senere fase 2. De mest realistiske scenarier er, at boligerne enten renoveres og videreføres som beskyttede boliger eller alternativt at man frasælger den del af ejendommen. Begge scenarier har imidlertid konsekvenser for indtægtskrav og den fremtidige anvendelse af ejendommen, som skal belyses nærmere inden en byrådsbeslutning.

### Beslutningspunkter

Det indstilles:

At 1) Den foreslåede justering af ombygningsprojektet godkendes.

At 2) Byrådet får projektet til endelig godkendelse, når resultatet af licitationen vedr. ombygning foreligger.

At [adresse] fra Boligplan 2016 justeres som angivet i økonomibilagene.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-06-2023

Sussie Bruun:

Fremsendes til [adresse] med bemærkning, at Magistraten i mødet den 19. juni 2023 anbefaler, at byrådet tiltræder Magistratsafdelingen for Sundhed og Omsorgs indstilling af 31. maj 2023.